વરુણે આ મકાન પોતાના મજબુત ઈરાદા અને સ્થાનીક લોકોની મદદથી તૈયાર કર્યા છે. કોઈ જ સરકારી યોજનાની મદદ લીધા વીના બનેલા આ મકાનો કેટલાક પરીવારોના જીવનમાં દિવાળી પહેલા દિવાળી લાવવાના છે. વરુણ આ થકી એ તપાસવા માંગે છે કે શું સરકારની મદદ વગર માત્ર લોકોના સહયોગથી ભગીરથી કામ શક્ય છે? ૧૦૦ ઘર બનાવ્યા બાદ આગામી વર્ષોમાં આવા ૫૦૦૦ ઘર બનાવવાની તેમની યોજના છે. સામન્ય રીતે કોઈ સાંસદની પ્રશંસામાં આ રીતે લેખ લખવો થોડુ વિચીત્ર લાગે છે. પોતાના વિસ્તારના લોકો માટે સેવાના કામ કરવી તે સાંસદોની બંધારણીય અને નૈતિક ફરજ છે. પણ આપણે અત્યારે સાંસદોના જે પ્રકારના કામ જોઈએ છીએ, અથવા કામ થતા જ નથી એટલે કોઈએ કામ ન પણ જોયા હોય તેવુ પણ બને. ત્યારે લાગ્યુ કે આવા સારા કામની ચર્ચા થવી જોઈએ. કદાચ આમાંથી પ્રેરણા લઈને અન્ય કોઈ સાંસદ આ માર્ગે ચાલવા લાગે!